钦定古今图书集成/理学汇编/学行典/第022卷 > 皇极经世心易发微三 > 《求谋》
## 钦定古今图书集成/理学汇编/学行典/第022卷 > 皇极经世心易发微三 > 《求谋》

欲问求谋，当观体用，盖体为主，用为所谋之事也。故
体旺而受用之生，不求而自至，体衰而受用之克，谋
之不得，徒费精神。体生用，不惟无成，而且有失。体克
用，事虽迟而终可望。体用比和，所谋必遂，事得如意。
日生外，有人阻，日外俱生体，有人扶助，其事必成。用
生日，他人插手。用生日，日生体，转手成之。日克体，所
托非人。日无气克，用有阻。用若有气，过一旬可再谋。
用克主日，生主有人助。此虽不成，别有机会。日主比
和，亦为大利。欲知成事之日，以生体之卦气详之。欲
知所谋之事，以用卦取象审之。四植有情，百为皆就。
四植冲刑克害，所谋无成。

《策》曰：“元为所谋之事，会为主事之人，运为本身，世为
敌手，逆数不谐，顺数最利。世克运，所谋无成。世生运，
谋事即成，内外空缺，不须动念。战克侵临，谋为见祸。
运生世损物，运克外迟成。元会克身有人阻，元会生
身得人益，阳数顺谋诸君子，阴数顺谋诸妇人。”